Waringin (Ficus benjamina dan babarapa janis lain, suku ara-ara'an atawa Moraceae) bujur-bujur akrab lawan budaya asli Indunisia. Tumbuhan babantuk puhun ganal ini rancak banar dianggap suci dan malindungi panduduk pintangannya. Ancak gasan manyanggar rancak diandak di bawah puhun waringin nang sudah tuha dan ba'ukuran ganal marga dianggap sabagai ka'andakan kukuatan tuah (magis) takumpul. Sapalih urang ma'anggap wadah di pintangan puhun waringin adalah wadah nang “angker” dan parlu dijauhi.